Document ID: 31997R2433

KOMISSION ASETUS (EY) N:o 2433/97,
annettu 8 päivänä joulukuuta 1997,
toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön annetun asetuksen (ETY) N:o 1102/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisävesiliikenteen rakenteellisista parannuksista 27 päivänä huhtikuuta 1989 annetun neuvoston asetuksen (ETY) N:o 1101/89 (1), sellaisena kuin se on viimeksi muutettuna komission asetuksella (EY) N:o 2310/96 (2), ja erityisesti sen 4 a ja 6 artiklan ja 10 artiklan 3 kohdan,
sekä katsoo, että
muutetussa asetuksessa (ETY) N:o 1101/89 säädetään mahdollisuudesta vähentää asianomaisten jäsenvaltioiden sisävesiliikenteen aluskapasiteettia aloittamalla yhteisön tasolla koordinoitu alusten romutustoiminta vuosiksi 1996, 1997 ja 1998 aluskapasiteetin vähentämiseksi noin 15 prosentilla,
komissio vahvistaa yksityiskohtaiset käytännön säännöt mainitun romutustoiminnan toteuttamiseksi toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön 27 päivänä huhtikuuta 1989 annetun komission asetuksen (ETY) N:o 1102/89 (3) nojalla, sellaisena kuin se on viimeksi muutettuna asetuksella (EY) N:o 241/97 (4),
vuoden 1998 romutustoimintaa varten ja pyrkien aluskannan vähentämiseen viidellä prosentilla asianomaisten jäsenvaltioiden romutusrahastoille myöntämän rahoitustuen kokonaismäärä on arvioitu 64 miljoonaksi ecuksi; rahoitusosuus lasketaan suhteessa jokaisen asianomaisen jäsenvaltion liikenteessä olevan aluskannan suuruuteen, kuten neuvoston asetuksessa (EY) N:o 2254/96 (5) säädetään,
asianomaisten jäsenvaltioiden ja alan vuodeksi 1998 myöntämä rahoitustuki on jaettava kuivalastialusten ja työntöalusten sekä säiliöalusten kesken,
on aiheellista säilyttää vuotta 1997 koskevien romutuskorvausten taso myös vuonna 1998, sillä se on osoittautunut tehokkaaksi; olisi myös nostettava korvausprosentin ylärajaa korottamalla 1 päivänä tammikuuta 1998 sovellettavia vahvistettuja enimmäisarvoja 80 prosentista 120 prosenttiin romutustoiminnan kiinnostavuuden lisäämiseksi suurimpien, ylikapasiteettia aiheuttavien alusten osalta ja jotta tietyt laivurit voisivat jättää tämän ammatin hyväksyttävissä taloudellisissa olosuhteissa ennen markkinoiden täydellistä vapautumista 1 päivänä tammikuuta 2000,
jotta mahdollistettaisiin vuoden 1998 romutustoiminta, joka kestää kesäkuusta heinäkuuhun 1998, 6 artiklan 6 kohdan a alakohdan mukainen uusien hakemusten jättäminen on pidettävä edelleen keskeytettynä sen estämiseksi, että sama alus kirjattaisiin samanaikaisesti neljännesvuosittain laadittavalle odotuslistalle ja vuoden 1998 romutustoimintamenettelyn mukaisesti; tästä seuraa, että on pidettävä keskeytettynä myös asetuksen (EY) N:o 1102/89, sellaisena kuin se on muutettuna, 6 artiklan 6 kohdan b alakohdassa säädetty neljännesvuosittainen menettely, jonka mukaisesti korvaushakemuksia jätetään romutusrahastoille,
koska tämä asetus vaikuttaa asianomaisten jäsenvaltioiden talousarvioihin ja koska on aloitettava menettely kansallisin täytäntöönpanotoimenpitein vuoden 1998 alusta, asetuksen on tultava viipymättä voimaan, ja
jäsenvaltioita ja komission asetuksen (ETY) N:o 1102/89 12 artiklassa asetettua sisävesiliikenteen rakenteellisten parannusten asiantuntijaryhmää on kuultu ehdotetuista muutoksista,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1102/89 seuraavasti:
1) Lisätään 1 artiklaan 7 kohta seuraavasti:
"7. Rajoittamatta 1-6 kohdan säännöksiä ja ottaen huomioon tarpeen vähentää sisävesiliikenteensä aluskantaa noin viidellä prosentilla vuonna 1998 asianomaiset jäsenvaltiot myöntävät kansallisista talousarvioistaan romutusrahaston käyttöön 1 päivästä tammikuuta 1998 alkaen varat, jotka tarvitaan asetuksen (ETY) N:o 1101/89 2 artiklassa tarkoitettujen alusten romuttamiseen, toisin sanoen 49 miljoonaa ecua, ja jotka täydentävät 4 kohdassa tarkoitettuja rahoitusvaroja. Tavoitteen saavuttamiseksi arvioidaan, että vuodeksi 1998 tarvitaan 64 miljoonan ecun kokonaistalousarvio, josta 40 000 000 ecua (*) osoitetaan kuivalastialusten ja työntöalusten ja 24 000 000 ecua (*) säiliöalusten romuttamiseen. Asianomaisten jäsenvaltioiden rahoitusosuuksien jako vuodeksi 1998 suhteutetaan niiden liikenteessä olevaan aluskapasiteettiin, joka ilmaistaan ekvivalenttitonneina, ja kansalliset osuudet ovat:
TAULUKON PAIKKA
(*) Tällä hetkellä ohjeellinen summa, johon lisätään vuoden 1997 toiminnan jäännös."
2) Korvataan 5 artiklan 1 kohdan 2 alakohdassa luku "1997" luvulla "1998".
3) Muutetaan 9 artiklan 2 kohta seuraavasti:
Korvataan ilmaisu "2 artiklassa mainitun päivän kurssin mukaan" ilmaisulla "sen päivän kurssin mukaan, jona julkaistaan vuoden 1998 ensimmäinen Euroopan yhteisöjen virallinen lehti, jossa ilmoitetaan Euroopan rahainstituutin tammikuussa toiminnassaan soveltama ecun korkokanta".
2 artikla
Korvataan vuodeksi 1998 asetuksen (ETY) N:o 1102/89 6 artikla seuraavasti:
"6 artikla
1. Alusten omistajien tekemien romutuskorvaushakemusten on saavuttava 1 päivän kesäkuuta ja 31 päivän heinäkuuta 1998 välisenä aikana sen rahaston viranomaisille, johon alus kuuluu. Tämän jälkeen vastaanotettuja hakemuksia ei voida ottaa huomioon. Rahastoviranomaisten vastaanottamaa romutuskorvaushakemusta ei voi peruuttaa eikä muuttaa.
2. Romutuskorvauksen hakijoiden on hakemuksissaan ilmoitettava 80-120 prosentin haarukassa se prosenttimäärä 5 artiklassa tarkoitetuista enimmäismaksuista, jonka he haluaisivat saada korvauksena alustensa romuttamisesta. Tästä prosenttimäärästä käytetään jäljempänä nimitystä `korvausprosentti`.
3. Asianmukaisella tavalla tehtyjä romutuskorvaushakemuksia, joiden loppusumma on 80 prosenttia 5 artiklan 1 ja 2 kohdassa tarkoitetuista määristä, on pidettävä rahaston hyväksyminä eri tileillä saatavissa olevien 1 artiklan 7 kohdassa tarkoitettujen rahavarojen rajoissa. Rahastoviranomaisten on vahvistettava hakijalle kahden kuukauden kuluessa hakemuksen vastaanottamisesta, että hakemus on hyväksytty.
Eri rahastojen viranomaisten on toimitettava ennen 1 päivää syyskuuta komissiolle luettelo saapuneista romutuskorvaushakemuksista, joiden loppusumma on 80 prosenttia mainituista määristä, sekä luettelo saapuneista romutuskorvaushakemuksista, joiden loppusumma on yli 80 prosenttia mainituista määristä. Komissio huolehtii siitä, että nämä hakemukset eivät ylitä 1 artiklan 7 kohdassa mainittua talousarviota, ja se pitää rahastoviranomaiset ajan tasalla.
4. Rahastoviranomaisten on ennen 1 päivää lokakuuta 1998 ilmoitettava kirjallisesti romutuskorvausten hakijoille, joiden hakemien korvausten määrät ovat yli 80 prosenttia 5 artiklan 1 ja 2 kohdassa asetetuista määristä, onko kyseiset hakemukset hyväksytty vai hylätty."
3 artikla
Muutetaan vuodeksi 1998 asetuksen (ETY) N:o 1102/89 7 artikla seuraavasti:
- korvataan 1 kohdassa ilmaisu "1 päivää joulukuuta 1990" ilmaisulla "1 päivää huhtikuuta 1999". Poistetaan viimeinen virke.
- korvataan 4 kohdassa ilmaisu "1 päivää joulukuuta 1992" ilmaisulla "1 päivää joulukuuta 2000".
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1997.

Labels: 8
1
15